Адел

Адел Лори Блу АдкинсFrehsée, Nicole (22 January 2009), „Meet Adele, the U.K.'s Newest Soul Star“. Rolling Stone. (1070):26 (анг. Adele Laurie Blue Adkins; родена ), професионално позната како Адел — англиска пејачка-текстописец.

Животопис

 Ран живот 
Адел Лори Блу Адкинс е родена во Тотенхем на 5 мај 1988 година, во Северен Лондон, како дете на самостојна тинејџерска мајка.Adele: i have all the say, i have power over everything i do Daily Mail Retrieved 22 February 2011 Таа почнала да пее на четири години и подоцна изјавила дека тогаш пеењето ѝ станало опсесија. Исто така, Адел изјавила дека групата „Спајс грлс (Spice Girls)“ била главното влијание за нејзината љубов и страст кон музиката, кажувајќи дека „тие ме направија тоа што сум денес“.

Успешниот албум „21“ бил инспириран од крајот на нејзината љубовна врска, но подоцна Адел ја пронашла среќата во врската со Сајмон Конецки, поранешен инвестициски банкар и подоцнежен директор на хуманитарната организација „Дроп4дроп“ која се бори за обезбедување чиста вода во сиромашните земји. Во октомври 2012 година, Сајмон и Адел го добиле синот Анџело.Наташа Спирова-Серафимова, „Ќе одберам ручек со пријателките наместо вежбање“, Антена, број 899, 18.9.2015, стр. 8.

Професионална кариера
Адел го привлекла вниманието на издавачката куќа „XL Recordings“ со три демо песни кои ги испратила на „MySpace“ и подоцна потпишала договор со издавачката куќа. Уште од својот прв албум, 19 таа добила многу пофалби и позитивни критики. Албумот се искачил на прво место и има добиено трипати платинска сертификација во Обединетото Кралство. Адел го издала својот втор албум 21 на 24 јануари 2011 во Обединетото Кралство, а на 22 февруари албумот излегол и во САД. 21 имал голем комерцијален успех, продавајќи 208.000 копии во првата недела во Обединетото Кралство.Adele dominates UK album chart  Reuters Retrieved 28 February 2011 Албумот, исто така, се искачил на прво место на Билборд 200 во САД, продавајќи 352.000 копии во првата недела.Adele scores US number one album BBC News Retrieved 4 March 2011 Албумот 21 се искачил на првото место на музичките топ-листи и во 17 други европски држави.Adele breaks Madonna's album record and closes in on Bob Marley The Guardian 4 April 2011

Во 2009 година, Адел освоила две награди „Греми“, во категориите „Најдобар нов артист“ и „Најдобра женска поп вокална изведба“.Brits on top: Duffy, Adele and Coldplay clinch top awards as they lead British winners at Grammys Daily Mail Retrieved 21 February 2011Coldplay, Robert Plant, Radiohead, Duffy and Adele win at Grammy Awards Daily Mirror Retrieved 21 February 2011

Со изведбата за време на Британските музички награди во 2011 година, пеејќи ја песната „Someone Like You“ Адел се искачила на првото место во Обедеинетото Кралство. Оваа песна останала на првото место четири последователни недели.Adele Ties Beatles Record on UK Charts, BRIT Awards Boost Winners Billboard Retrieved 21 February 2011 Официјалната компанија за табели изјавила дека Адел е првиот жив музичар кој имал два топ-пет хита на официјалната табела за албуми и на официјалната табела за синглови по „Битлси“ во 1964 година.Adele beats Lady Gaga to No 1... and matches Beatles for two top five singles and two top five albums in the same week Daily Mail Retrieved 21 February 2011Adele's 'Someone Like You' Tops UK Singles Chart  MTV Retrieved 21 February 2011 Албумот 21 поминал единаесет последователни недели на првото место во Обединетото Кралство, што претставува најдолгото задржување на првото место на британската табелата за албуми од страна на женски музичар. Претходниот рекорд го држела Мадона во 1990 година, со нејзиниот компилациски албум The Immaculate Collection кој на водечкото место се задржал девет недели.Adele makes music history again with album chart record BBC 4 April 2011 Во САД, албумот поминал шест непоследователни недели на табелата Билборд 200.http://www.billboard.com/news/adele-s-21-marks-sixth-week-at-no-1-on-billboard-1005169182.story#/news/adele-s-21-marks-sixth-week-at-no-1-on-billboard-1005169182.story Исто така, албумот ги срушил рекордите на дигитални спуштања во Обединетото Кралство.Adele matches Madonna, Beatles records  Digital Spy Retrieved 28 February 2011 Заклучно со 2015 година, албимот „21“ бил продаден во над 17 милиони примероци.

Во мај 2011 година, пејачката вредела £6 милиони со што се изедначила со Лили Ален и Дафи за деветтото место на списокот на најбогатите британски и ирски музички ѕвезди под 30 години. Во 2013 година, Адел ја освоила наградата „Оскар“ за песната „Скајфол (Skyfall)“ од филмот за Џејмс Бонд. 

Магазинот „Билборд“ го најавил излегувањето на долгоочекуваниот трет албум на Адел за ноември 2015 година. На него, таа соработувала со Фарел Вилијамс, Рајан Тедер од групата „Уан рипаблик (One Republic)“ и канадскиот мизичар Тобајас Џесо Џуниор. Во паузата меѓу вториот и третиот албум, Адел се соочила со сериозни здравствени проблеми (полип на гласните жици), кој морала да го отстрани со операција.

 Дискографија 

 2008: 19
 2011: 21
 2015: 25
 2021: 30

 Турнеи 
 An Evening with Adele (2008)
 Adele Femme Zone (2009)
 Adele Live (2011)
 Adele Live 2016 (2016)

 Награди 

Во 2017 година, Адел била апсолутна победничка на 59. доделување на наградите „Греми“, со освоени пет награди. Притоа, таа победила во сите категории во кои била номинирана, а истовремено станала првиот изведувач кој двапати ги освоил трите главни награди.Н.С.Ц.„Бијонсе, те обожавам, сакам да ми бидеш мајка“, Дневник, година XXI, број 6289, вторник, 14 февруари 2017, стр. 19.

 Наводи 

 Надворешни врски 



Категорија:Англиски пејачи
Категорија:Англиски текстописци
Категорија:Членови на Редот на Британската Империја
Категорија:Живи луѓе
Категорија:Англиски поп-пејачки
Категорија:Пејачи од Лондон
Категорија:Добитници на наградата „Ајвор Новело“
Категорија:Добитници на Златен глобус